Source: https://www.riigiteataja.ee/akt/12948616?tegevus=telli-teavitus
Timestamp: 2020-07-05 07:12:38+00:00
Document Index: 943448

Matched Legal Cases: ['§ 454', '§ 455', '§ 456', '§ 3', '§ 2', '§ 2', '§ 457', '§ 3', '§ 4', '§ 5']

Määrus kehtestatakse «Euroopa Liidu ühise põllumajanduspoliitika rakendamise seaduse» § 454 lõike 2, § 455 lõike 2 ning § 456 lõike 4 alusel ning kooskõlas nõukogu määruse (EÜ) nr 1698/2005 Maaelu Arengu Euroopa Põllumajandusfondist (EAFRD) antavate maaelu arengu toetuste kohta (ELT L 277, 21.10.2005, lk 1–40) artikli 18 lõike 4 alusel heaks kiidetud «Eesti maaelu arengukavaga 2007–2013» (edaspidi arengukava).
Määrusega kehtestatakse mittepõllumajandusliku tegevuse toetamiseks põllumajandusega tegeleva ettevõtja majandustegevuse mitmekesistamise ja mikroettevõtete arendamise eesmärgil antava maapiirkonnas majandustegevuse mitmekesistamise investeeringutoetuse (edaspidi toetus) saamise nõuded taotleja, kavandatava tegevuse ja taotluse kohta, toetuse taotlemise ja taotluse menetlemise täpsem kord, taotluse vorm, toetuse määr ja suurus ning abikõlblikud ja mitteabikõlblikud kulud, taotluse hindamise kriteeriumid ja hindamise kord, nõuded toetuse saajale, taotluse rahuldamise otsuse muutmise või kehtetuks tunnistamise alused ja kord ning toetuse väljamaksmise kord.
(1) Toetust võib taotleda komisjoni määruse (EÜ) nr 70/2001 Euroopa Ühenduse asutamislepingu artiklite 87 ja 88 kohaldamisest väikese ja keskmise suurusega ettevõtjatele antavale riigiabile (EÜT L 10, 13.01.2001, lk 33–42) tähenduses:
1) põllumajandusega tegelev mikroettevõtja, kelle omatoodetud põllumajandussaaduste müügitulu ja omatoodetud põllumajandussaaduste töötlemisest saadud põllumajandustoodete müügitulu kas koos või eraldi oli taotluse esitamise aastale vahetult eelnenud majandusaastal vähemalt 50% ettevõtja kogu müügitulust, kui ettevõtja peab «Raamatupidamise seaduse» kohaselt tekkepõhist raamatupidamise arvestust, või ettevõtja kogu ettevõtlustulust, millest on maha arvatud tulu ettevõtluses kasutatud vara võõrandamisest ja ettevõtlusega seotud toetused, kui ettevõtja peab «Raamatupidamise seaduse» kohaselt kassapõhist raamatupidamise arvestust (edaspidi põllumajandustootja);
3) muu mikroettevõtja, välja arvatud kalandustoodete tootja või töötleja «Kalandusturu korraldamise seaduse» tähenduses.
1) taotleja on taotluse esitamise ajaks tegutsenud vähemalt 12 kuud;
2) taotleja taotluse esitamise aastale vahetult eelnenud majandusaasta müügitulu oli suurem kui 37 552 krooni;
4) taotleja võlakordaja ehk võõrkapitali osakaalu näitaja, mille arvutamisel jagatakse lisa 2 tabelis 4 toodud kohustuste summa koguvara summaga, ei olnud taotluse esitamise aastale vahetult eelnenud majandusaastal suurem kui 0,8;
5) taotleja maksevõime näitaja, mille arvutamisel jagatakse lisa 2 tabelis 4 toodud käibevara summa lühiajaliste kohustuste summaga, oli taotluse esitamise aastale vahetult eelnenud majandusaastal suurem kui 1;
6) taotleja ei ole saanud ega taotle samal ajal sama investeeringuobjekti kohta või § 3 lõigetes 4 ja 5 nimetatud sellega seotud ettevalmistava töö, turundustegevuse, omanikujärelevalve ja litsentsi, patendi või kasuliku mudeli kaitsmisega seotud tasude või lõivude kohta toetust riigieelarvelistest, Euroopa Liidu või välisabi vahenditest või muud tagastamatut riigiabi;
7) kui taotleja on saanud varem toetust riigieelarvelistest, Euroopa Liidu või välisabi vahenditest või on saanud muud tagastamatut riigiabi, mis on kuulunud tagasi maksmisele, on tagasimaksmisele kuulunud summa tähtajal tagasi makstud või toetuse tagasimaksmise ajatamise korral on tagasimaksed tasutud ettenähtud tähtajal ja summas;
8) taotleja säilitab vähemalt taotluse esitamise aastale vahetult eelnenud majandusaasta keskmise töötajate arvu vähemalt kaks aastat PRIA poolt viimase toetusosa väljamaksmisest arvates;
10) taotleja eristab selgelt oma raamatupidamises toetuse kasutamisega seotud kulud ning neid kajastavad kulu- ja maksedokumendid muudest kulu- ja maksedokumentidest.
(3) Kui taotleja võlakordaja oli suurem kui 0,8, võib taotleja esitada taotluse esitamise aastale eelnenud majandusaastale eelnenud kahe eelneva aasta majandusaasta aruanded. Kui vähemalt ühel majandusaastal oli taotleja võlakordaja väiksem kui 0,8 ning kui ei ole ohtu ettevõtte majanduslikule jätkusuutlikkusele, võib Põllumajanduse Registrite ja Informatsiooni Amet (edaspidi PRIA) lugeda taotleja lõike 2 punktis 4 toodud nõuetele vastavaks.
(1) Taotleja võib toetust taotleda majandustegevuse mitmekesistamiseks vajalike järgmiste tegevuste kohta, kui investeeringuobjekt asub valla või vallasisese linna, mille elanike arv jääb alla 4000 (arengukava tabel 3), või kuni 4000 elanikuga (arengukava tabel 2) väikelinna territooriumil ning tegevus vastab riigiabi nõuetele komisjoni määruse 70/2001 mõistes:
1) hoone ja rajatise ehitamine «Ehitusseaduses» sätestatud tingimustel ja korras (v.a lammutamine) ning hoone parendamine;
2) masina ja seadme ostmine ning paigaldamine.
(2) Toetust ei saa taotleda lõikes 1 nimetatud tegevuste kohta, kui investeeringuobjekt on seotud taotleja tegevusega justiitsministri 28. detsembri 2005. a määruse nr 59 «Kohtule dokumentide esitamise kord» lisas 16 kehtestatud «Eesti majanduse tegevusalade klassifikaatoris» (edaspidi EMTAK) toodud järgmistel tegevusaladel:
1) taime- ja loomakasvatus, jahindus ja neid teenindavad tegevusalad (EMTAK A 01), välja arvatud põllumajandust abistavad tegevusalad (EMTAK A 016). Põllumajandust abistavate tegevusalade puhul ei tohi taotleja olla põllumajandustootja;
2) metsamajandus ja metsavarumine (EMTAK A 02). Puidu saagimine ja hööveldamine (EMTAK C 16.10), spooni ja puitplaatide tootmine (EMTAK C 16.21), kilpparketi tootmine (EMTAK C 16.22), ehituspuusepa- ja tisleritoodete tootmine (EMTAK C 16.23), puittaara tootmine (EMTAK C 16.24), puidust tarbe- ja dekoratiivesemete jm puittoodete tootmine (EMTAK C 16291), mööblitootmine (EMTAK C 31), kui taotleja on metsandussaadusi töötlev ja turustav mikroettevõtja arengukava peatüki 5.3.1 meetme 1.5 mõistes;
3) kange alkoholi destilleerimine, rektifitseerimine ja segamine (EMTAK C 11.01), viinamarjaveini tootmine (EMTAK C 11.02), siidri ja muu marja- ja puuviljaveini tootmine (EMTAK C 11.03), muude destilleerimata kääritatud jookide tootmine (EMTAK C 11.04), õlletootmine (EMTAK C 11.05) ning tubakatoodete tootmine (EMTAK C 12);
4) hasartmängude ja kihlvedude korraldamine (EMTAK R 92);
5) finants- ja kindlustustegevus (EMTAK K);
6) kalapüük ja vesiviljelus (EMTAK A 03), välja arvatud juhul, kui see on vajalik turistide teenindamiseks;
7) juriidilised toimingud ja arvepidamine (EMTAK K 69), nõustamine;
8) mäetööstus (EMTAK B);
9) kinnisvaraalane tegevus (EMTAK L);
10) reklaamindus ja turu-uuringud (EMTAK 73);
11) veondus ja laondus (EMTAK H), välja arvatud mahetoodete ladustamise, hulgimüügi ja logistika korraldamiseks turustuskeskuste loomine;
12) veevarustus, kanalisatsioon, jäätme- ja saastekäitlus (EMTAK E);
13) elektrienergia, gaasi, auru ja konditsioneeritud õhuga varustamine (EMTAK D 35), välja arvatud bioenergia tootmine, juhul kui üle 50% toodetavast energiast turustatakse;
14) ehitus (EMTAK F).
(3) Lisaks lõikes 2 loetletud tegevusaladele ei saa toetust taotleda Euroopa Ühenduse asutamislepingu I lisas nimetatud toodete või mittepuiduliste metsasaaduste ja nimetatud toodetega seotud toodete töötlemise alal, kui taotleja on põllumajandustootja arengukava peatüki 5.3.1 meetme 1.4.1 mõistes või kui taotleja on ettevõtja, kelle põhitegevuseks on Euroopa Ühenduse asutamislepingu I lisas nimetatud toodete või mittepuiduliste metsasaaduste ja nimetatud toodetega seotud toodete töötlemine arengukava peatüki 5.3.1 meetme 1.6 mõistes.
2) kavandatava investeeringuobjektiga kaasnev infokandjate ja jaotusmaterjalide valmistamine, kodulehekülje valmistamine ning riigisisesel messil osalemine (edaspidi turundustegevus);
1) kavandatava investeeringuobjektiga kaasnev tellitud projekteerimistöö ning projekteerimiseks vajalik ehitusgeoloogiline ja -geodeetiline töö ning turu-uuring;
2) lisas 1 toodud vormi kohase toetuse avalduse ja lisas 2 toodud vormi kohase äriplaani ning neis esitatud andmeid tõendavate dokumentide koostamiseks tellitud töö ja teenus, kui taotleja ei ole arengukava peatüki 5.3.1 meetme 1.3 mõistes põllumajandusega tegelev ettevõtja, kelle omandis on või kes kasutab muul õiguslikul alusel vähemalt 0,3 ha maatulundusmaad, või metsamajandamisega tegelev ettevõtja, kelle omandis on või kes kasutab muul õiguslikul alusel vähemalt 0,3 ha metsamaad.
(9) Kavandatava investeeringu tegemist ei või alustada varem ja investeeringu tegemist tõendavad dokumendid ei või olla väljastatud varemkui taotluse esitamise päevale järgneval päeval, välja arvatud ettevalmistav töö, mille puhul töö tegemist tõendavad dokumendid ei või olla väljastatud varem kui 2007. aasta 1. jaanuaril.
(2) Kui ettevalmistava töö osaks on toetuse avalduse ja äriplaani ning neis esitatud andmeid tõendavate dokumentide koostamiseks tellitud töö ja teenus, siis ei tohi selle töö või teenuse eest makstava toetuse suurus ületada 5000 krooni.
(3) Hoone parendamise maksumus ei või olla väiksem kui 50 000 krooni.
12) sõidu- ja veovahendi soetamise kulud, välja arvatud rändkaupluse ning veovahendile paigaldatava seadme soetamise kulud, mille eripära tuleneb taotleja toiduks kasutatava põllumajandussaaduse või -toote säilitamise nõuetest veo korral;
13) kulutused turundustegevusele, välja arvatud infokandjate ja jaotusmaterjalide valmistamine, kodulehekülje valmistamine ning messil esmakordne osalemine, kui see on seotud kavandatava investeeringuga;
16) majutusteenuse osutamiseks uute voodikohtade rajamise kulud, kui majutusettevõttes on üle 30 voodikoha, välja arvatud puhkeküla ja -laagri puhul;
17) trahv, finantskaristus ja kohtukulud;
(1) Toetust antakse kuni 30% toetatava tegevuse investeeringuobjekti maksumusest, kui tegevuse elluviimise koht asub Harju maakonna vallas, mis piirneb Tallinnaga.
(2) Toetust antakse kuni 50% toetatava tegevuse investeeringuobjekti maksumusest, kui tegevuse elluviimise koht asub vallas, mis piirneb asustusüksusega (linn, vald, vallasisene linn), kus paikneb maavalitsus (edaspidi maakonnakeskus), mis ei asu Harju maakonnas, või kui tegevuse elluviimise koht asub Harju maakonna vallas, mis ei piirne Tallinnaga, välja arvatud traktori ostmine, mille korral antakse toetust kuni 35% investeeringuobjekti abikõlbliku kulu maksumusest.
(3) Toetust antakse kuni 60% toetatava tegevuse investeeringuobjekti maksumusest, kui tegevuse elluviimise koht asub vallas, mis ei piirne maakonnakeskusega ega asu Harju maakonnas, välja arvatud traktori ostmine, mille korral antakse toetust kuni 35% investeeringuobjekti abikõlbliku kulu maksumusest, ning omanikujärelevalve tegemine ja turundustegevus, mille korral antakse toetust kuni 50% omanikujärelevalve ja turundustegevuse maksumusest.
(5) Toetuse maksimaalne suurus ühe taotleja kohta on 1 564 660 krooni programmiperioodil.
(6) Kontserni kuuluv taotleja ei saa kontserni kohta taotleda toetust rohkem kui 1 564 660 krooni programmiperioodil.
(7) Kui ettevõtja suhtes omab «Konkurentsiseaduse» § 2 lõike 4 mõistes valitsevat mõju taotlejaga samas maakonnas ja samas valdkonnas tegutsev ettevõtja, ei saa nimetatud ettevõtjad taotleda toetust rohkem kui 1 564 660 krooni programmiperioodil.
(1) Toetuse taotlemiseks esitab taotleja PRIAle lisas 1 toodud vormi kohase avalduse ja lisas 2 toodud vormi kohase äriplaani ning neis esitatud andmeid tõendavad dokumendid, mis on loetletud lõigetes 2–5.
1) äriühingu puhul taotluse esitamise aastale vahetult eelnenud majandusaasta kinnitatud majandusaasta aruande või kontserni puhul majandusaasta konsolideeritud aruande ärakiri, mis kajastab ettevõtja tegevust vähemalt 12 kuu jooksul, kui majandusaasta aruanne ei ole kättesaadav äriregistrist;
2) füüsilisest isikust ettevõtja puhul taotluse esitamise aastale vahetult eelnenud majandusaasta bilansi ja kasumiaruande ärakiri või «Raamatupidamise seaduse» kohaselt kassapõhist raamatupidamise arvestust pidava füüsilisest isikust ettevõtja puhul taotluse esitamise aastale vahetult eelnenud majandusaasta raamatupidamisregistrite alusel koostatud koonddokument tulude ja kulude kohta; seejuures majandusaasta bilanss ja kasumiaruanne või koonddokument tulude ja kulude kohta, mis kajastab ettevõtja tegevust vähemalt 12 kuu jooksul;
3) taotluse esitamise aastale eelnenud teise ja kolmanda majandusaasta kinnitatud majandusaasta aruande või majandusaasta konsolideeritud aruande ärakiri, füüsilisest isikust ettevõtja puhul taotluse esitamise aastale eelnenud teise majandusaasta bilansi ja kasumiaruande ärakiri või «Raamatupidamise seaduse» kohaselt kassapõhist raamatupidamise arvestust pidava füüsilisest isikust ettevõtja puhul taotluse esitamise aastale eelnenud teise ja kolmanda majandusaasta raamatupidamisregistrite alusel koostatud koonddokument tulude ja kulude kohta § 2 lõikes 3 toodud juhul.
12) lisade 5 ja 6 punkti 8 puhul nimekiri olemasolevate töökohtade ja töötajate tööülesannete ning kavandatavate uute töökohtade ja tööülesannete kohta;
(5) Kui taotleja taotleb toetust ka ettevalmistava töö kohta, esitab ta ärakirja arve-saatelehest või arvest, mille on väljastanud isik, kellelt taotleja tellis ettevalmistava töö või teenuse. Kui ettevalmistava töö eest on tasutud enne taotluse esitamist, võib taotleja esitada nimetatud arve-saatelehe või arve ärakirjal märgitud rahalise kohustuse tasumist tõendava arvelduskonto väljavõtte või maksekorralduse ärakirja või väljatrüki.
(1) Kui kõigi nõuetele vastavaks tunnistatud taotluste rahastamise summa ületab tegevuse rahastamise eelarve, hindab PRIA nõuetele vastavaid taotlusi lisades 5 ja 6 toodud hindamiskriteeriumide alusel, andes taotlusele hindepunkte.
(3) Taotluste paremusjärjestuse moodustamisel loetakse paremaks suurema hindepunktide summa saanud taotlus.
(4) Võrdsete näitajatega taotluste puhul eelistatakse «Euroopa Liidu ühise põllumajanduspoliitika rakendamise seaduse» § 457 lõike 2 alusel taotlust, milles taotletav toetuse summa on väiksem.
(4) PRIA teeb lõigetes 1 ja 2 nimetatud juhul taotluse rahuldamise otsuse, lõikes 3 nimetatud juhul taotluse osalise rahuldamise otsuse või lõike 5, 6, 7 või 8 alusel taotluse rahuldamata jätmise otsuse 100 tööpäeva jooksul alates taotluse esitamise tähtpäevast.
(5) Kui ettevalmistav töö ei vasta § 3 lõikes 5,§ 4 lõikes 1 ning § 5 lõike 1 punktis 3 ja lõikes 2 toodud nõuetele, jäetakse taotlus rahuldamata ettevalmistava töö osas.